**Ministru kabineta noteikumu projekta “Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2011. gada 1. novembra noteikumos Nr. 841 „Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā”” (turpmāk – noteikumu projekts) sagatavots, lai izpildītu Eiropas Komisijas tieši piemērojamā normatīvā aktā noteiktās prasības attiecībā uz papildu informācijas sniegšanu par lauksaimniecības produktu cenām un tirdzniecības apjomu, kā arī precizētu sniedzamās informācijas saturu par graudiem.Noteikumu projektam jāstājas spēkā 2021. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 13. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Eiropas Komisija (turpmāk – Komisija) ar iniciatīvu par tirgus caurskatāmību pārtikas piegādes ķēdē nāca klajā jau 2017. gadā, un tā ir saistīta ar godīgas konkurences un kooperācijas jautājumiem. Tās galvenais mērķis ir samazināt nevienmērīgo informācijas sadalījumu pa visiem pārtikas piegādes ķēdes posmiem. Pašlaik Komisijas rīcībā ir daudz informācijas par lauksaimniekiem un patērētājiem, bet pietrūkst informācijas par tā dēvēto vidusposmu – pārstrādi – un saistībām starp pārstrādātāju un tirgotāju. Paplašinot datu vākšanu un izplatīšanu, tiks uzraudzīta cenu pārnese visā pārtikas piegādes ķēdē un tirgus dalībnieki varēs labāk izprast tās darbību, nodrošinot vispārēju ekonomisko efektivitāti.Komisija norādīja, ka tirgus caurskatāmībai un informācijas sniegšanai jau ir likumisks pamats –Eiropas Padomes un Parlamenta 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, 223. pants, 2017. gada 20. aprīļa Īstenošanas regula (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un Komisijas 2017. gada 20. aprīļa Deleģētā regula (ES) 2017/1183, ar ko Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 papildina attiecībā uz informācijas un dokumentu paziņošanu Komisijai. Tomēr, lai pēc iespējas tuvinātos tirgus caurskatāmības politikas izvirzītajiem mērķiem, nepieciešams paplašināt cenu ziņošanas apjomu. Pēc publiskās apspriešanas un garām diskusijām Komisijas Vienotā tirgus kopējās organizācijas darba grupā par lauksaimniecības horizontālajiem jautājumiem 2019. gada 1. oktobrī tika publicēta Komisijas Īstenošanas regula 2019/1746, ar kuru groza Īstenošanas regulu (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai (turpmāk – Regula 2019/1746). Ziņojamo lauksaimniecības produktu cenu un tirdzniecības apjoma skaits ir gandrīz dubultojies, tomēr, pamatojoties uz Regulas 2019/1746 I un II pielikumā minētajām atkāpēm, proti, ja dalībvalsts nesaražo vai nepatērē konkrētu lauksaimniecības produktu vairāk par 2 % vai bioloģiski ražotu produkciju vairāk par 4 % un ja vien nav norādīts citādi, tai nav pienākuma ziņot attiecīgo produktu cenas un apjomu. Latvijai papildus ziņojamo cenu un apjoma daudzums salīdzinājumā ar citām dalībvalstīm nav liels.Pamatojoties uz Regulas 2019/1746 II pielikuma 2. punktā noteikto, dalībvalstis, kurās attiecīgā kultūrauga aizņemtā platība ir vismaz 10 000 ha gadā, ziņo reprezentatīvās tirgus cenas par katru mēnesi līdz divdesmit piektajam datumam par iepriekšējo mēnesi. Pēc Centrālās statistikas pārvaldes datiem, 2019. gadā lauka pupas un zirņi tika iesēti attiecīgi 26 un 14 tūkst. ha platībā, tāpēc Latvijai jāziņo vidējās tirgus cenas par iepriekšminētajiem kultūraugiem. Tādējādi Agroresursu un ekonomikas institūtam (turpmāk – institūts) informācijas sniedzēju kopā jāiekļauj lauka pupu un zirņu pārstrādātāji un tirgotāji. Vienlaikus noteikumu projekts ir jāpapildina ar pielikumu, kurā ietverta anketa lauka pupu un zirņu pārstrādātājiem un tirgotājiem, paredzot, ka tā institūtā jāiesniedz līdz kārtējā mēneša septītajam datumam.Regulas 2019/1746 II pielikuma 7. punkta “a” apakšpunktā un III pielikuma 8. punktā noteikts, ka informācija par bioloģiskā piena cenu un daudzumu ziņojama visām dalībvalstīm, bet Latvijā šī informācija jau tiek vākta un apkopota. Lai nodrošinātu, to, ka institūtam šie dati pieejami tālākai ziņošanai Komisijai, nepieciešams papildināt noteikumu punktu ar normu, ka Lauksaimniecības datu centrs (turpmāk – centrs) Centrālajai statistikas pārvaldei vienlaikus ar ikmēneša informāciju par piena vidējo iepirkuma cenu un apjomu sniedz līdzvērtīgu informāciju par bioloģisko pienu.Regulas 2019/1746 I pielikuma 8. punktā un III pielikuma 9. punktā noteikts, ka turpmāk visām dalībvalstīm A kvalitātes klases L un M kategorijas olu vidējā vairumtirdzniecības cena un saražotais olu apjoms jāziņo sadalījumā pa turēšanas metodēm, tāpēc noteikumu projekta 6. pielikuma tabula “Informācija par olu pārdošanas cenu un daudzumu iepriekšējā nedēļā” papildināta ar kolonnu “Dējējvistu turēšanas metode”.Tā kā Regulas 2019/1746 I pielikuma 9. punktā noteikts, ka turpmāk visām dalībvalstīm vairumtirdzniecības cena jāziņo ne tikai par nesadalītu A kvalitātes cāli, bet arī to izcirtumiem (krūtiņas fileju un kāju), noteikumu projekta 7. pielikuma tabula “Informācija par broileru cāļu liemeņu un to izcirtņu pārdošanas cenu un apjomu iepriekšējā nedēļā” papildināta ar jaunām ailēm “Cāļa krūtiņa” un “Cāļa kāja”.Eiropas Statistikas sistēmas (ESS) komiteja 34. sanāksmē, kas notika 2017. gada 22. septembrī, apstiprināja ESS vienošanos par augkopības bilancēm galvenajām graudaugu un eļļas augu kultūrām. Latvija ir pievienojusies šīs vienošanās prasību izpildei, un tas nozīmē, ka Eiropas Komisijas rīcībā ir jānodod saskaņoti augstas kvalitātes dati par galveno graudaugu un eļļas augu piegādi un izmantošanu. Pamatojoties uz šo ESS vienošanos, *Eurostat* paredz vākt bilanču datus par periodu no 2017. līdz 2020. pārskata gadam, t.i., līdz jaunās Eiropas Parlamenta un Padomes Regulas par lauksaimnieciskās ražošanas statistiku (*Framework Regulation on Statistics of Agricultural Input and Output – SAIO*) pieņemšanai. Līdz šim Latvija *Eurostat* pēc brīvprātības principa apkopoja piegādes bilances datus par daudziem augkopības produktiem.Noteikumu  10.pielikumā izdarīti grozījumi ziņojamo augkopības produktu sarakstā, aizstājot prosu ar rapsi, kā tas ir nepieciešams *Eurostat*, tāpēc tiek mainīts pielikuma nosaukums no „Anketa par graudiem” pret „Augkopības produktu anketa”.Lai nodrošinātu visā Eiropas Savienībā vienotu metodiku, tiek mainīts pārskata perioda no ražas gada uz kalendāro gadu, t.i., nosakot pārskata periodu katru gadu no 1.janvāra līdz 31.decembrim.Noteikumu 8.punkts tiek ietverts 9.punktā.  |
| 3. | Projekta izstrādē iesaistītās institūcijas un publiskas personas kapitālsabiedrības | Agroresursu un ekonomikas institūts,Lauksaimniecības datu centrs,Lauku atbalsta dienests,Centrālā statistikas pārvalde |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauka pupu un zirņu pārstrādātāji un pircēji, vistu olu ražotāji, mājputnu gaļas ražotāji, graudu un eļļas augu pārstrādātāji |
| 2. | Tiesiskā regulējuma ietekme uz tautsaimniecību un administratīvo slogu | Stājoties spēkā noteikumiem, lauka pupu un zirņu pārstrādātājiem un pircējiem reizi mēnesī būs jāsniedz informācija institūtam par vidējo iepirkuma cenu un apjomu, vistu olu ražotājiem institūtā būs jāsniedz izvērstāka informācija par vidējām olu cenām un saražoto apjomu, tās dalot pa dējējvistu audzēšanas metodēm, mājputnu gaļas ražotājiem institūtā būs jāsniedz papildu informācija par cāļa gaļas izcirtumu (krūtiņas filejas un kājas) vidējo vairumtirdzniecības cenu, un rapša pārstrādātājiem būs jāsniedz Lauku atbalsta dienestam informācija par krājumu izmaiņām, izlietoto realizētās produkcijas apjomu un zudumiem. |
| 3. | Administratīvo izmaksu monetārs novērtējums | Administratīvās izmaksas kalendārā gada laikā nepārsniedz 200 *euro* fiziskām personām un 2000 *euro* juridiskām personām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz Regulu 2019/1746. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019.gada 1.oktobra Īstenošanas regula 2019/1746, ar kuru groza Īstenošanas regulu (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai |
| A | B | C | D |
| Regulas 2019/1746 II pielikuma 2. punkts | 1.1., 1.2., 1.3. un 1.11. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas 2019/1746 II pielikuma 7. punkta “a” apakšpunkts | 1.6. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas 2019/1746 III pielikuma 8. punkts | 1.6. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas 2019/1746 I pielikuma 8. punkts | 1.8. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas 2019/1746 III pielikuma 9. punkts | 1.8. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas 2019/1746 I pielikuma 9. punkts | 1.9. apakšpunkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas 2019/1746 1. pantā izteiktajā 8. pantā noteikts, ka dalībvalstis un attiecīgā gadījumā trešās valstis un ekonomikas dalībnieki, izmantojot 1. pantā minēto informācijas sistēmu, var paziņot Komisijai informāciju, kas papildina I, II un III pielikumā prasīto, ja attiecīgās dalībvalstis un attiecīgā gadījumā trešās valstis un ekonomikas dalībnieki šādu informāciju uzskata par relevantu. Šādus paziņojumus sniedz, izmantojot veidlapu, ko Komisija darījusi pieejamu informācijas sistēmā. Latvija izmantos šajā regulas pantā doto rīcības brīvību un nepaplašinās ziņojamās informācijas apjomu, jo cenu un apjomu informācijas paziņošana rada administratīvo slogu informācijas sniedzējiem. Regulas 2019/1746 I pielikuma 6.punkts “Citas prasības” nosaka: ja attiecīgās dalībvalsts kompetentā iestāde uzskata, ka nav paziņošanai pietiekama skaita liemeņu vai dzīvu dzīvnieku, attiecīgā dalībvalsts var nolemt uz attiecīgo periodu apturēt šādu liemeņu vai dzīvu dzīvnieku cenu reģistrēšanu, un tā paziņo Komisijai sava lēmuma iemeslus. Attiecībā uz izcirtņiem attiecīgās dalībvalstis ziņo liellopu liemeņa pakaļējās ceturtdaļas, liemeņa priekšējās ceturtdaļas un maltās gaļas un cūkas muguras gabala, vēdera, pleca, maltās gaļas un pakaļējā šķiņķa cenas. Latvija izmantos šajā regulas pantā doto rīcības brīvību attiecībā uz izcirtņiem un neuzsāks ziņošanu par šiem produktiem, jo Latvijā gan cūkgaļu, gan liellopu gaļu saražo 0,2 % apjomā no ES saražotā, turklāt papildu informācijas paziņošana radītu administratīvo slogu informācijas sniedzējiem. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks nosūtīts saskaņošanai Latvijas lauksaimnieku nevalstiskajām organizācijām.Noteikumu projekts tiks publicēts Zemkopības ministrijas un Valsts kancelejas tīmekļvietnē.  |
| 2. | Sabiedrības līdzdalība projekta izstrādē | Noteikumu projekts no 30.04.2020. līdz 18.05.2020. bija ievietots Zemkopības ministrijas tīmekļvietnē <https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2011-?id=908> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.Tādējādi sabiedrības pārstāvjiem bija iespēja līdzdarboties projekta izstrādē, rakstveidā sniedzot viedokļus par projektu. |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Agroresursu un ekonomikas institūts,Lauksaimniecības datu centrs,Lauku atbalsta dienests,Centrālā statistikas pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

 Zemkopības ministrs K. Gerhards

Freimane 67027550

Inguna.Freimane@zm.gov.lv